b'\n_START_ARTICLE_\nDru\xc5\xbeinski prejemki in pravice iz zavarovanja za star\xc5\xa1evsko varstvo\n_START_PARAGRAPH_\nDru\xc5\xbeinski prejemki so finan\xc4\x8dna in materialna pomo\xc4\x8d star\xc5\xa1em. Pravico do dru\xc5\xbeinskih prejemkov ureja Zakon o star\xc5\xa1evskem varstvu in dru\xc5\xbeinskih prejemkih. Pomo\xc4\x8d v obliki konkretnih dobrin se dodeli v primeru, da center za socialno delo odlo\xc4\x8di, da prejet denar ne bo namenjen v predvidene namene. Vlogo zanje se vlo\xc5\xbei na centru za socialno delo. Med dru\xc5\xbeinske prejemke spadajo star\xc5\xa1evski dodatek (mese\xc4\x8dni prejemek do prvega leta starosti otroka), pomo\xc4\x8d ob rojstvu otroka (enkratna denarna pomo\xc4\x8d), otro\xc5\xa1ki dodatek (mese\xc4\x8dni prejemek za otroke do 18. Leta starosti), dodatek za veliko dru\xc5\xbeino (enkratni lenti prejemek za dru\xc5\xbeine s tremi ali ve\xc4\x8d otroki), dodatek za nego otroka (mese\xc4\x8dni prejemek, dokler trajajo razlogi, na\xc4\x8deloma do 18. oziroma 26. leta) in delno pla\xc4\x8dilo za izgubljeni dohodek (mese\xc4\x8dni prejemek, dokler trajajo razlogi oziroma do 18. leta). Pravice iz zavarovanja za star\xc5\xa1evsko varstvo ureja Zakon o star\xc5\xa1evskem varstvu in dru\xc5\xbeinskih prejemkih. Do teh prejemkov so upravi\xc4\x8dene osebe, ki so vklju\xc4\x8dene v zavarovanje za star\xc5\xa1evsko varstvo in imajo tako pla\xc4\x8dane prispevke za star\xc5\xa1evsko varstvo. Vlogo za uveljavljanje teh pravic se vlo\xc5\xbei na Centru za socialno delo. Pravice vklju\xc4\x8dujejo star\xc5\xa1evski dopust (porodni\xc5\xa1ki dopust, o\xc4\x8detovski dopust, dopust za nego in varstvo otroka, posvojiteljski dopust), star\xc5\xa1evsko nadomestilo (porodni\xc5\xa1ko nadomestilo, nadomestilo za nego in varstvo otroka, dobroimetje in posvojiteljsko nadomestilo), pravica star\xc5\xa1ev do kraj\xc5\xa1ega delovnega \xc4\x8dasa zaradi star\xc5\xa1evstva in pravica star\xc5\xa1ev do pla\xc4\x8dila prispevkov za socialno varnost v primeru \xc5\xa1tirih ali ve\xc4\x8d otrok (zaradi zapustitve trga dela).'